Πέρεγκριν Κάβεντις, 12ος δούκας του Ντέβονσιρ

Ο Πέρεγκριν Ανδρέας Μόρνυ Κάβεντις, 12ος δούκας του Ντέβονσιρ, αγγλ.: Peregrine Andrew Morny Cavendish, 12th Duke of Devonshire, KCVO, CBE, DL (επίσης γνωστός ως "Stoker"·  γεννήθηκε στις 27 Απριλίου 1944), είναι Άγγλος ομότιμος. Είναι ο μόνος επιζών γιος του Ανδρέας Κάβεντις 11ος δούκας του Ντέβονσιρ, και της συζύγου του, Ντέμπορα Μίτφορντ. Διαδέχθηκε τη θέση του δουκάτου μετά το τέλος του πατέρα του στις 3 Μαΐου 2004. Πριν από τη διαδοχή του, είχε τον τίτλο του κόμη του Μπέρλινγκτον από το 1944 έως το 1950 και του μαρκησίου του Χάρτινγκτον μεταξύ 1950 και 2004. Η άμεση οικογένειά του είναι ιδιοκτήτες-ενοικιαστές του Τσάτσγουορθ Χάουζ με εκτιμώμενη καθαρή αξία 910 εκατομμυρίων λιρών,  και κατέχει μεγάλα κτήματα στο Ντέρμπισιρ, το Βόρειο Γιόρκσιρ και την Ιρλανδία.

 Πρώιμη ζωή και εκπαίδευση 
Ο Κάβεντις γεννήθηκε στις 27 Απριλίου 1944 στο Τσάτσγουορθ Χάουζ, 2ο παιδί και μοναδικός επιζών γιος του Άντριου Κάβεντις 11ου δούκα του Ντέβονσιρ, και της Ντέμπορα Μίτφορντ. Η μητέρα του ήταν η νεότερη από τις αδελφές Μίτφορντ. Ο εκ πατρός θείος του ήταν ο Γουλιέλμος Κάβεντις μαρκήσιος του Χάρτινγκτον, ο οποίος νυμφεύτηκε την Κάθλιν "Κικ" Κένεντυ (μέλος της Οικογένειας Κένεντυ και νεότερη αδελφή του προέδρου των ΗΠΑ Τζον Φ. Κένεντυ). Είναι εξάδελφος του εμπορο-τραπεζίτη Τζόναθαν Γκίνες 3ου βαρόνου Μόιν (γενν. 1930), του Ιρλανδού συντηρητή Ντέσμοντ Γκίνες (1931–2020), του Μαξ Μόσλεϋ (1940–2021), πρώην προέδρου της Διεθνούς Ομοσπονδίας Αυτοκινήτου (FIA) και 4ος εξάδελφος της Νταϊάνας πριγκίπισσας της Ουαλίας. Η ανιψιά του ήταν το μοντέλο Στέλλα Τέναντς (1970–2020).

Σπούδασε στο Κολέγιο Ήτον, στο Κολέγιο Έξετερ της Οξφόρδης, όπου σπούδασε ιστορία, και στο Βασιλικό Γεωργικό Κολέγιο (τώρα Βασιλικό Γεωργικό Πανεπιστήμιο) στο Σάιρενσεστερ. 

 Ιπποδρομίες 

 Άλλα ενδιαφέροντα 
Ο δούκας διορίστηκε επίτροπος της Συλλογής Γουάλας το 2007 , και είναι επίσης επίτροπος του Σέφιλντ Γκάλερυ και Μουσεία Τραστ. 

 Οικογένεια 
Ο δούκας νυμφεύτηκε την Αμάντα Κάρμεν Χέιγουντ-Λόνσντεϊλ, κόρη του ταγματάρχη Εδουάρδου Γκάβιν Χέιγουντ-Λόνσντεϊλ, στις 28 Ιουνίου 1967. Η βασίλισσα Ελισάβετ Β' και η βασιλομήτωρ Ελισάβετ παρευρέθηκαν στην γαμήλια τελετή. Έχουν τρία παιδιά: 

 Γουλιέλμος, κόμης του Μπέρλινγκτον (γενν. 6 Ιουνίου 1969), διάδοχος του δουκάτου.
 λαίδη Σελίνα Ίμοτζεν (γενν. 4 Οκτωβρίου 1971), παντρεμένη με τον Αλέξανδρος Κάρτερ.
 λαίδη Τζάσμιν Νάνσυ (γενν. 4 Μαΐου 1973), παντρεμένη με τον Νίκολας Νταν, γιο του σερ Τόμας Νταν KG KCVO

 Τσάτσγουορθ Χάους 
Ένα από τα σπίτια του δούκα και της δούκισσας είναι το Τσάτσγουορθ Χάουζ στο Ντέρμπισιρ. Συμμετέχουν στη λειτουργία του σπιτιού ως τουριστικό αξιοθέατο.  Το 2019 ο δούκας και η δούκισσα επισκέφθηκαν τον οίκο Σόθεμπυ'ς για να δουν τους "Θησαυρούς από το Τσάτσγουορθ", συμπεριλαμβανομένων έργων τέχνης και αντικειμένων από το Τσάτσγουορθ Χάουζ, που θα εκτίθεντο στη Νέα Υόρκη.  

 Τίτλοι, τιμές και οικόσημα 

 Τίτλοι 
Διαδέχθηκε τη θέση ως 12ος δούκας του Ντέβονσιρ, 12ος μαρκήσιος του Χάρτινγκτον, 7ος κόμης του Μπέρλινγκτον, 15ος κόμης του Ντέβονσιρ, 15ος βαρόνος Κάβεντις του Χάρντγουικ και 7ος βαρόνος Κάβεντις του Κείθλυ στις 3 Μαΐου 2004.

Τον Φεβρουάριο του 2010 ο δούκας ανακοίνωσε την πρόθεσή του να παραιτηθεί από τον τίτλο του, εάν οι κληρονομικοί τίτλοι ευγένειας απομακρύνονταν από τη Βουλή των Λόρδων, με το σκεπτικό ότι «η αριστοκρατία είναι νεκρή», και «επειδή τότε θα ήταν σαφές τι ήθελε ο λαός, και θα ήταν περίπλοκο να διατηρηθούν οι κληρονομικοί τίτλοι». 

 Τιμητικές διακρίσεις 
 Ιππότης Ταξιάρχης του Βασιλικού Τάγματος Βικτωρίας (KCVO, 2008)
 Ταξιάρχης του Τάγματος της Βρετανικής Αυτοκρατορίας (CBE, 1997)
 Πρύτανης του Πανεπιστημίου του Ντέρμπι (Οκτώβριος 2008 – Μάρτιος 2018) 

 Αναφορές 

Κατηγορία:Οικογένεια Κάβεντις